Source: http://www.finlex.fi/fi/laki/alkup/1998/19980817
Timestamp: 2013-05-24 11:44:11+00:00

Document:
FINLEX ® - Säädökset alkuperäisinä: 817/1998
Olet tässä: Finlex › Lainsäädäntö › Säädökset alkuperäisinä › 1998 › 817/1998 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 1998 › 817/1998 817/1998 Dokumentin versiot
Annettu Helsingissä 13 päivänä marraskuuta 1998
Asetus veneliikenneasetuksen muuttamisesta Liikenneministerin esittelystä
muutetaan 28 päivänä helmikuuta 1969 annetun veneliikenneasetuksen (152/1969) 7 §:n 1 momentti, 8 §:n 2 momentti, 9 ja 10 §, 11 §:n 1 momentti ja 13 §:n 2 momentti, sellaisena kuin niistä on 11 §:n 1 momentti asetuksessa 802/1997, sekä
lisätään asetukseen uusi 7 a ja 7 b § seuraavasti:
Perämoottorivene, jonka moottorin teho on valmistajan ilmoituksen mukaan enemmän kuin 15 kilowattia, ja sisämoottori- tai sisäperämoottorivene, jonka moottorin teho on enemmän kuin 37 kilowattia, on rekisteröitävä siten kuin tässä asetuksessa säädetään. Apumoottorilla varustettua purjevenettä sekä moottoripurjevenettä ei tarvitse rekisteröidä.
Rekisteröitävän veneen omistajan on ennen veneen käyttöönottoa tehtävä veneestä rekisteröinti-ilmoitus sen maistraatin moottorivenerekisteriin, jonka toimialueella hänellä on kotikuntalaissa (201/1994) tarkoitettu kotikunta. Jos veneen omistajalla ei ole kotikuntaa Suomessa, ilmoitus on tehtävä Helsingin maistraatin moottorivenerekisteriin.
Rekisteröinti-ilmoitus voidaan jättää myös 1 momentissa tarkoitetun maistraatin palveluyksikköön taikka muuhun maistraattiin tai sen palveluyksikköön.
Moottorivenerekisteri on automaattisen tietojenkäsittelyn avulla pidettävä yhtenäinen tietojärjestelmä, jonka ylläpito ja asiakaspalvelu on hajautettu.
Maistraatti vastaa toimialueensa rekisteritiedoista, niiden ylläpidosta ja tietopalvelusta. Länsi-Suomen lääninhallitus vastaa tietojärjestelmän toimivuudesta ja rekisteritoimintojen yhtenäisyydestä.
Veneen rekisteriin merkitsemisestä annetaan omistajalle merenkulkulaitoksen vahvistamalle lomakkeelle laadittu rekisteritodistus, joka on pidettävä mukana veneellä liikuttaessa.
Veneitä tai moottoreita valmistavalle, myyvälle tai korjaavalle liikkeelle maistraatti voi antaa rekisteritodistuksen, jossa mainittua tunnusta liike on oikeutettu käyttämään koeajossa, esittelyssä tai muussa veneitten valmistukseen, myyntiin tai korjaukseen välittömästi liittyvässä siirrossa.
Jos moottorivenerekisteriin merkityissä seikoissa tapahtuu muutos, muutoksesta on kuukauden kuluessa ilmoitettava asianomaiselle maistraatille.
Jos rekisteriin merkitty vene tuhoutuu tai tulee pysyvästi käyttökelvottomaksi, omistajan on viipymättä ilmoitettava siitä asianomaiselle maistraatille ja samalla palautettava rekisteritodistus.
Jos veneen omistajan kotikunta muuttuu, omistajan on tehtävä uusi rekisteri-ilmoitus asianomaiseen maistraattiin.
Tässä pykälässä tarkoitetut ilmoitukset voidaan jättää myös asianomaisen maistraatin palveluyksikköön taikka muuhun maistraattiin tai sen palveluyksikköön.
Saatuaan rekisteritodistuksen veneen omistajan on viipymättä varustettava veneensä todistuksen mukaisella tunnuksella, jossa numeron tai numerosarjan edessä on numeroiden kokoinen kirjain seuraavasti:
A, R tai U, jos veneen omistajan kotikunta on Etelä-Suomen läänissä olevan maistraatin toimialueella;
T, V tai X, jos veneen omistajan kotikunta on Länsi-Suomen läänissä olevan maistraatin toimialueella;
K, M tai S, jos veneen omistajan kotikunta on Itä-Suomen läänissä olevan maistraatin toimialueella;
O, jos veneen omistajan kotikunta on Oulun läänissä olevan maistraatin toimialueella; L, jos veneen omistajan kotikunta on Lapin läänissä olevan maistraatin toimialueella.
Merenkulkulaitos voi myöntää helpotuksia tämän asetuksen säännöksistä, jos niiden soveltaminen olisi ilmeisen tarkoituksetonta tai kohtuuttoman hankalaa.
Jos ennen asetuksen voimaantuloa rekisteröity tieto ei ole tämän asetuksen mukainen, tieto on poistettava moottorivenerekisteristä viimeistään silloin, kun veneen rekisteritietoihin asetuksen voimaan tultua ensimmäisen kerran tehdään muutos.
Helsingissä 13 päivänä marraskuuta 1998
Liikenneministeri Matti Aura Säädökset alkuperäisinä
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo817/19987 §7 a §7 b §8 §9 §10 §11 §13 §
Olet tässä: Finlex › Lainsäädäntö › Säädökset alkuperäisinä › 1998 › 817/1998 Lainsäädäntö

References: §7
 §7
 §8
 §9
 §10
 §11
 §13